Na temelju članka 99. i 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/12, 5/12, 16/12, 86/12, 126/12, 94/13, 152/14, 7/17, 68/18. I 98/19.), Pravilnika o pomoćnicima u nastavi i stručnim komunikacijskim posrednicima (Narodne novine broj: 102/18, 59/19, 22/20.) i sukladno uvjetima projekta Uz potporu sve je moguće, faza III u okviru Poziva za dodjelu bespovratnih sredstava UP.03.2.1.03 "Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III" koji se financira sredstvima Europskog socijalnog fonda u okviru Operativnog programa "Učinkoviti ljudski potencijali" 2014-2020,te odredbi Pravilnika o pomoćnicima u nastavi i stručnim komunikacijskim posrednicima **OSNOVNA ŠKOLA ŠTEFANJE** objavljuje

**NATJEČAJ**

**za zapošljavanje osoba za obavljanje poslova pomoćnika/ice u nastavi**

**BROJ TRAŽENIH OSOBA**: 2 pomoćnika u nastavi, određeno, nepuno radno vrijeme,

* 1 izvršitelj/ica na 29 sati ukupnog radnog vremena
* 1 izvršitelj/ica na 28 sati ukupnog radnog vremena

**MJESTO RADA**: **Štefanje**

**VRSTA UGOVORA**: ugovor o radu na određeno vrijeme za nastavnu godinu 2020./2021.

**PRIJEVOZ**: djelomično

**POSEBNI UVJETI:**

* punoljetnost
* minimalno srednjoškolsko obrazovanje
* da kandidat/kinja nije pravomoćno osuđen/osuđena za kaznena djela za koja se goni po službenoj dužnosti sukladno članku 106. Zakona o odgoju i obrazovanju u osnovnoj srednjoj i da protiv osobe nije pokrenut kazneni postupak za djela za koja se goni po službenoj dužnosti i sukladno članku 106. Zakona o odgoju i obrazovanju u osnovnoj i srednjoj školi
* završena Edukaciji za pomoćnika učenicima s teškoćama

Na natječaj se mogu ravnopravno javiti kandidati oba spola.

**OPIS POSLOVA**

Osnovna zadaća pomoćnika/ice u nastavi je pružanje osobne stručne potpore učenicima s teškoćama u razvoju u osnovnim i srednjim školama Bjelovarsko-bilogorske županije, kako bi učenici s teškoćama u razvoju ravnopravno sudjelovali u svim nastavnim i izvannastavnim aktivnostima. Pružanje pomoći u socijalizaciji i savladavanju socijalno-psiholoških prepreka, senzoričkih i arhitektonskih barijera, te pomoć učenicima s komunikacijskim teškoćama.

**PRIJAVA NA NATJEČAJ**

Uz prijavu na natječaj kandidati/kinje trebaju priložiti:

1. životopis
2. dokaz o odgovarajućem stupnju obrazovanja (preslika svjedodžbe/diplome ili potvrda o stečenoj stručnoj spremi)
3. potvrdu/uvjerenje o završenoj edukaciji za osposobljavanje pomoćnika u nastavi za učenike s teškoćama u razvoju - preslika
4. dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi izdan za vrijeme trajanja natječaja (preslika)

Nije potrebno dostavljati original dokumente, jer se natječajna dokumentacija ne vraća. Izabrani kandidati/kinje dužni su prije sklapanja ugovora dostaviti original dokumentaciju kao i original potvrdu o nekažnjavanju izdanu na dan sklapanja ugovora.

U prijavi obavezno navesti adresu stanovanja, kontakt broj mobitela i elektronsku poštu (e-mail).

Ukoliko kandidat/kinja koji se prijavljuje na natječaj ostvaruje pravo prednosti pri zapošljavanju prema posebnom propisu, u svojoj zamolbi dužan/na se je pozvati na to pravo te priložiti sve dokaze o ostvarivanju prava prednosti.

Kandidati/kinje koji ostvaruju pravo prednosti pri zapošljavanju sukladno odredbama Zakona o hrvatskim braniteljima (NN 121/2017) dužni su prilikom prijave na natječaj slijediti odredbe Zakona o hrvatskim braniteljima glede prilaganja potrebne dokumentacije. Upute o navedenom nalaze se na linku: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni.

S pomoćnikom/icom u nastavi, obrazovna ustanova – osnovna škola sklopit će pisani ugovor o radu u kojem će biti utvrđeni poslovi, trajanje, tjedno zaduženje te ostala međusobna prava, obveze i odgovornosti ugovornih strana.

Sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN br. 42/18), prijavom na natječaj kandidat daje privolu Osnovnoj školi Štefanje za prikupljanje i obradu osobnih podataka navedenih u prijavi na natječaj te dostavljenoj dokumentaciji u svrhu provedbe istog. Prijavom na natječaj kandidati su suglasni s objavom osobnih podataka (imena i prezimena) na internetskoj stranici Škole, u svrhu obavještavanja o rezultatima natječaja.

Preslike dokumenata neće se vraćati. Ukoliko kandidat želi, po završetku natječajnog postupka, svoju dokumentaciju može preuzeti u OŠ Štefanje – Štefanje 72, svakog radnog dana od 09,00 do 13,00 sati.

Rok prijave je osam (8) dana od dana objave natječaja.

Natječaj objavljen **24. kolovoza 2020. godine.**

Prijave na natječaj s dokazima o ispunjavanju uvjeta dostavljaju se na adresu škole: OSNOVNA ŠKOLA ŠTEFANJE, Štefanje 72, 43 246 ŠTEFANJE s naznakom "ZA NATJEČAJ ZA POMOĆNIKA U NASTAVI".

Nepravodobne i nepotpune prijave neće biti razmatrane.

O rezultatima natječaja kandidati/kinje će biti obaviješteni na isti način i u istom roku- objavom na mrežnim stranicama OŠ Štefanje ([www.os-stefanje.skole.hr](http://www.os-stefanje.skole.hr))

**Objavljeno:**

1. Web stranice škole

2. Zavod za zapošljavanje

3. Oglasna ploča škole

Ravnateljica škole:

Vesna Pavlinec-Kolarić,

dipl. učiteljica